བཞི།མ་ལེ་ཞི་ཡའི་ཕའོ་ལོ་མངའ་ཁུལ་གྱི་ཧིན་རྡུ་ཉི་ཞི་ཡའི་མི་དང་ཧྥི་ལི་ཕིན་གྱི་མི།མ་ལེ་ཞི་ཡ་ཕའོ་ལོའི་ས་པ་མངའ་སྡེའི་བྱིས་པ་ཁྲི་ཕྲག་ལ་རྒྱལ་ཁོངས་མེད་ཅིང་།བྱིས་པ་དེ་དག་ནི་ཤིང་ཏ་ལའི་སྣུམ་ལས་ཀྱི་གླ་ཆ་ཉུང་བའི་ངལ་རྩོལ་པ་ཡུལ་འདིར་གནས་སྤར་བའི་ཧིན་རྡི་ཉི་ཞི་ཡ་དང་ཧྥི་ལི་ཕིན་གྱི་ཕྱི་རབས་པ་རེད།བྱིས་པ་དེ་དག་ལ་སྤྱི་དམངས་ཀྱི་ཐོབ་ཐང་མེད་ཕྱིར།སློབ་གསོ་དང་སྨན་བཅོས་ཐད་ཀྱི་ཞབས་ཞུ་ལོངས་སུ་སྤྱོད་མི་ཐུབ།དེ་ལས་ཀྱང་ཡིད་སྐྱོ་བ་ཞིག་ནི་བྱིས་པ་མང་ཤོས་མཐའ་མཇུག་བཟོ་ཕྲུག་ཏུ་གྱུར་ཞིང་།ཐ་ན་དུག་འཚོང་དང་ཉེས་ལས་གཞན་དག་གི་ལག་ཆར་གྱུར་ཡོད།ཕ་མ་ལ་ལས་ཡུལ་གཞན་དུ་སྤྱུགས་པར་འཇིགས་ནས་བུ་ཕྲུག་གི་གནས་ཚུལ་ཐོ་འགོད་བྱས་མེད་པ་དང་།ཕ་མ་ལ་ལས་ཐོ་འགོད་གྲོན་དངུལ་གྱི་འགན་འཁུར་མ་ཐུབ་པར་ལུས་ནས་བྱིས་པ་ཡུལ་ཕྱིར་སྤྱུགས་པའི་སྣང་ཚུལ་འདི་བྱུང་བ་དང་།དེར་བརྟེན་ནས་ཕ་མ་དང་བྱིས་པ་ཁ་བྲལ་མི་འགྲོ་ཐབས་མེད་དུ་གྱུར་བའི་ངང་ཚུལ་སྐྱོ་ཤས་འདི་ཆགས་པ་རེད།